Državno natjecanje OŠ i SŠ 2026.
2026-05-15 08:00 - 2026-05-17 19:00 (Europe/Zagreb) | I. gimnazija Zagreb, Avenija Dubrovnik 36, Zagreb, Croatia (Local Name: Hrvatska)
Državno Natjecanje u debati za osnovnu i srednju školu održava se 15. – 17. svibnja 2026. u Zagrebu. Ovim putem se želimo zahvaliti I. gimnaziji Zagreb koja će biti domaćin natjecanja.
Na Natjecanje je pozvano 12 osnovnoškolskih te 24 srednjškolske ekipe sukladno plasmanu po završetku svih (među)županijskih natjecanja. Popis pozvanih ekipa možete pronaći ovdje.

Na natjecanju će se debatirati, tijekom neeliminacijskih runda, dva puta na zadanu tezu te na dvije ad hoc teze. Prvo eliminacijsko kolo za svako kategoriju će biti ad hoc kolo, dok će ostala eliminacijska kola biti na pripremljenu tezu.
Zadana teza za osnovnu školu, u KP formatu, glasi: Država bi trebala dati prioritet STEM obrazovanju u odnosu na društvene i humanističke znanosti.
Zadana teza za srednju školu, u WS formatu, glasi: Ovaj dom smatra da ekonomske sankcije čine više štete nego koristi.

Prijave ekipa na natjecanje traju do 30. travnja 2026. Ispunjenu Agencijsku prijavnicu potrebno je poslati na mail josip@hdd.hr.
Za sada donosimo okviran hodogram natjecateljskog dijela Natjecanja (16. – 17.5.). O slučaju njegove promjene obavijestit ćemo sve voditelje.
Više informacija o vremenima i mjestima polaska 15.5. obavijestit ćemo sudionike naknadno, kada dobijemo informacije.
Za sva pitanja slobodno kontaktirajte osnovnoškolsko vijeće (osnovna@hdd.hr) odnosno srednjoškolsko vijeće (srednja@hdd.hr) ili predsjednika državnog povjerenstva Josipa Majseca na josip@hdd.hr.
